title: Herman Melville
text: Arti tolda, Melville va Saint Lawrence dolekafa tota van Liverpool wetce zanisik rundar. Radimi dimlapira bak konak aksat koe Greenbush taver. Azon koe New York dene aluteikaf ilput kobar aze koe New Bedford va Acushnet megoltota van geefa Pacifika welfa vilter. Oxam tir tolsantandaf ise koyara alubdon jijatasa tozuwer. Tcabanera va megol ba 03/01/1841 tozuwer aze va tota ko Rio de Janeiro star aze va Horn evilma kaiknir. Ba 09/07/1842 arti san-anyustoy aksat tiskin moe bira ton yotcasa ugdafa gropa, Acushnet va Marquises tursia tere artnir.